ગુજરાતમાં કોંગ્રેસ શાસનનો સ્વાદ એક માત્ર જિલ્લા પંચાયતોમાં ચાખી રહી છે અને આ સત્તા જ કોંગ્રેસને જીવાડી રહી છે. રાજ્યની કુલ ૩૩ જિલ્લા પંચાયતમાંથી રપ જિલ્લા પંચાયતોમાં કોંગ્રેસનું શાસન છે. જિલ્લા અને તાલુકા પંચાયતોના શાસનને કારણે જ ગ્રામીણ વિસ્તારોમાં કોંગ્રેસનો જનાધાર મજબૂત રહ્યો છે. ગત વિધાનસભાની ચૂંટણીમાં પણ ગ્રામ્ય વિસ્તારમાં કોંગ્રેસનો દેખાવ સારો રહ્યો હતો. જિલ્લા પંચાયતોમાં પ્રમુખ – ઉપપ્રમુખ અને કારોબારી સહિતની કમિટીના હોદ્દેદારોની મુદત આગામી જૂનમાં પૂરી થાય છે. ગુજરાત કોંગ્રેસના નવા સુકાની અમિત ચાવડા અને વિપક્ષી નેતા પરેશ ધાનાણીની ટીમ માટે જિલ્લા પંંચાયતોમાં નવા હોદ્દેદારોની પસંદગીનો મુદ્દો આસાન નથી. આ અંગેની કવાયત સંગઠનમાં ચાલુ થતાની સાથે જ અસંતોષની આગ જોવા મળી રહી છે.